Elämän pieniä ja suuria iloja: Paljasjalkailua kengillä
Amazonista tilasin Jambun Bare Feet Designsin sneakerit. Tänään posti ne toi sitten ovelle ja samantien jalkaan sovittamaan. Nää ainakin istui ihan täydellisesti! Uskomatonta kuinka koko osui oikeaan sovittamatta ja ihmeellisiä jenkkikokoja tulkitsemalla. Näissä fiilis ei ainakaan näin sisällä tunnu kovin "paljaalta". Tuntuu että kantapään alla on korotusta enempi. Lisäksi ihmetyksekseni näissä on karvavuori. Pohjallinen on jotain muotoutuvaa materiaalia myös, joka on kenkään kiinnitetty tarranauhakiinnityksellä kantapäältä. Tämäkin taitaa hieman kantaa korottaa. Hinnalla eivät olleet pilattu, sillä alennuksessa Amazon.comista maksoivat 18,13dollaria. Postikuluihin sitten menikin melkein yhtä paljon. Näissä bonuksena myös ekologisuus. Pohja on valmistettu kierrätysmateriaalista, samoin osa muuta kenkää.
Ja tästä sitten päästäänkin vielä ekologisempaan kenkään. Googlettelin tuossa toissailtana paljasjalkailusta enempikin ja eksyin tällaiselle nettisivulle: http://www.onemoment.fi/. En tiedä voiko näitä enää kengiksi kutsua, enempi kun tossuilta vaikuttavat. Mutta se jäänee nähtäväksi. Tilasin tällaiset myös, salikäyttöön ajattelin ihan kokeiluun. Sukkasilteen salilla on vähän kurjaa, liukkaat sukat ja laattalattia ei oikein sovi yhteen. Siihen vielä tapaturma-altis luonteeni niin onkin jo kasassa katastrofin ainekset.
Sen enempää en kantaa ota barefoottien hyötyihin ja haittoihin. Kukin netistä osaa lukea niistä ihan itse. Artikkeleita ja tutkimuksia löytyy runsaasti. Ihan suomenkielelläkin.
Lähettänyt Hunnamus klo 15.01